L'Arxiu Comarcal i el Centre d'Estudis Comarcals del Baix Llobregat han organitzat un seguit d'activitats per donar a conèixer la història i el patrimoni natural i cultural vinculat amb la comunitat de monges de Valldonzella.
En coneixerem la història, a través de la conferència d'Antoni Albacete i Margarida Güell; ens aproximarem al monestir actual, un edifici modernista de l'arquitecte Bernardí Martorell; i farem una excursió al lloc fundacional del monestir, a Collserola, a tocar Sant Feliu de Llobregat
Visió exterior de la torre de Dalt o de Santa Margarida, que fou monestir de les monges cistercenques de Valldonzella a l'Edat Mitjana.
Interior de la nau de l'ermita de Valldonzella, a la torre de Santa Margarida o de Dalt, després de les reformes del segle XVIII, en el mateix edifici de l'església romànica del monestir de les monges cistercenques de Valldonzella.
Entorn el 1147 existia una petita comunitat femenina a una zona emboscada de la serra de Collserola, on hi havia l'església de Santa Margarida.
Era a Santa Creu d'Olorda, en el límit dels termes de Sant Feliu de Llobregat i Sant Just Desvern, on actualment hi ha les restes d'un mas.
L'any 1226 el bisbe de Barcelona Berenguer de Palou va cedir el terreny a l'orde del Cister, depenent del monestir de Santes Creus, per tal que s'hi instal·lés una comunitat de monges.
El monestir es fundà el 4 de novembre de 1237.
Però el lloc era insegur i la comunitat va demanar permís al rei Jaume I per traslladar-se a Barcelona.
El 1269 s'instal·laven extramurs de la ciutat, a la Creu Coberta.
Amb el temps el monestir va anar adquirint importància i la comunitat s'amplià amb monges procedents de famílies de la noblesa.
A partir de finals de la Guerra dels Segadors, el monestir va viure diverses vicissituds que van fer que la comunitat s'instal·lés en diferents llocs.
L'any 1913 les monges anaren a la seu actual, al carrer del Císter de Barcelona, un monestir d'estil modernista neogòtic.
Conferència: «Santa Maria de Valldonzella.
Monges terratinents en el Baix Llobregat al llarg dels segles».
A càrrec d'Antoni Albacete i Margarida Güell.
Lloc i hora: Aula de Cultura de l'Ateneu Santfeliuenc, c/ Vidal i Ribas, 25, a les 19:30 h
Visita guiada al Monestir de Santa Maria de Valldonzella de Barcelona, a càrrec d'Antoni Albacete i Margarida Güell.
Lloc i hora de trobada: a la porta d'entrada del Monestir (Carrer del Císter, 41-45, Barcelona) a les 10:45 h del matí.
Les persones que vulguin anar amb el grup de Sant Feliu de Llobregat, el punt de trobada serà la plaça de l'Estació, a les 9:30 h del matí, des d'on es marxarà amb transport públic.
Imprescindible inscripció prèvia, telèfon 936666703.
Excursió guiada a les restes de l'antic Monestir de Santa Maria de Valldonzella de la serra de Collserola, a tocar Sant Feliu de Llobregat, a càrrec de Josep M. Gelabert.
Lloc i hora de trobada: Rotonda del final del carrer de Comte de Vilardaga al barri del Mas Lluí a les 10:00h del matí.
Imprescindible inscripció prèvia, telèfon 93666703.
Organitzen: Arxiu Comarcal i Centre d'Estudis Comarcals del Baix Llobregat.
Col·labora: Ajuntament de Sant Feliu de Llobregat, Consell Comarcal del Baix Llobregat i Ateneu Santfeliuenc.